Mineral (ernæring)

Innen ernæring er mineraler grunnstoffer som er nødvendige for alle levende organismer, utenom karbon, hydrogen, nitrogen og oksygen. Man deler som regel inn mineralene i mineraler (anbefalt daglig dose over 200mg) og spormineraler eller sporstoffer (anbefalt daglig dose under 200mg). 

Mineralene finnes enten naturlig i maten, eller tilsettes i grunnstoff- eller mineralform, som for eksempel kalsiumkarbonat eller natriumklorid. Noen av slike tilsetningsstoffer kommer fra naturlige kilder, som for eksempel knust østersskall. I noen tilfeller inntas mineraler separat fra maten, i form av mineraltilskudd eller ved å spise jord (picasyndromet eller geofagi).

Mineraler
For mennesker er følgende grunnstoffer regnet som mineraler:
Fosfor
Kalium
Kalsium
Klor
Magnesium
Natrium
Svovel

Spormineraler
For mennesker er følgende grunnstoffer regnet som spormineraler:
Fluor
Jern
Jod
Kobolt
Kopper
Krom
Mangan
Molybden
Selen
Zink

Se også
Vitamin

Næringsstoffer

ca:Bioelement#Bioelements secundaris